ŠKOLA U PRIRODI ODGOJNO-OBRAZOVNE SKUPINE U DSC PULA

Radosni, veseli i sretni vratili smo se s mora iz DSC Pula. Zahvaljujemo svima koji su nam omogućili da provedemo 12 prekrasnih dana s našim dragim prijateljima iz Pule: ŽUPANIJI OSJEČKO-BARANJSKOJ, OPĆINAMA ĐURĐENOVAC, FERIČANCI, D. MOTIČINA, KOŠKA, GRADU NAŠICAMA, ŽUPNIKU ZORANU, UDRUZI ,,OTVORENO SRCE,, I NAŠEM PROFESORU Anđelko Cvijetović. Zahvaljujemo i našim pratiteljima i volonterima koji su nam svojim prisustvom uljepšali boravak i uvijek bili na pomoći u svim situacijama: ANČICI, ANDREJI, JELENI,MELANI I MIŠI. Posebno zahvaljujemo ravnateljici OŠ D. PEJAČEVIĆ NAŠICE, JASMINKI FALAMIĆ koja je ove godine prvi put bila s nama u Centru i pokazala svoju ljubav i zainteresiranost za rad, ne samo s našom djecom, nego i s djecom iz Centra, te prof. SLAĐANI MIHALJ koja je svojim svakodnevnim zabavno - glazbeno-sportskim aktivnostima pridonijela što veselijoj atmosferi u Centru. Svi zajedno pokazali smo kako je malo potrebno da ovaj svijet učinimo boljim, a učenici, sadašnji i bivši, OŠ JJ Strossmayera- Đurđenovac svojim primjerenim ponašanjem pokazali su kako se zajedničkim radom dolazi do uspjeha. Naravno, posebna hvala svim zaposlenicima DSC Pula i ravnateljici BRANKI BUTORAC na zajedničkom druženju i našem drugom domu, te našoj pedagoginji Zrinki i ravnateljici Martini koje nam uvijek pomažu u radu.